L 135/60
BG
Официален вестник на Европейския съюз
23.5.2023 г.
14) добавя се следната точка 66.Б.135: „66.B.135 Процедура за одобрение на курсове за мултимедийно обучение (МО) Когато одобрява курсове, включително курсове за мултимедийно обучение (МО), които се провеждат във физическа или във виртуална среда, или и в двете, компетентният орган проверява дали основният курс на обучение за въздухоплавателно средство и обучението за тип въздухоплавателно средство отговарят съответно на допълнение I и допълнение III. Процедурата за одобрение включва принципите и критериите от допълнение IX.“; 15) точка 66.Б.200 се изменя, както следва: а) букви в) и г) се заменят със следното: „в) Основните изпити се провеждат по стандарта, описан в допълнения I и II или в допълнения VII и VIII, според случая.
Сертификатът за признаване на квалификация (СПK) (формуляр 148б на ЕААБ) от допълнение III към приложение IV (част-147) се използва за удостоверяване на полагането на основните изпити.
г) Изпитите за обучение за тип и оценките за тип следват стандартите, определени в допълнение III. Сертификатът за признаване на квалификация (СПК) (формуляр 149б на ЕААБ) от допълнение III към приложение IV (част-147) се използва за удостоверяване на завършването на обучението за тип въздухоплавателно средство или оценките за тип.“; б) буква ж) се заменя със следното: „ж) Кандидатът може да използва само изпитните листове и не може да внася със себе си по време на оценката никакви други материали с изключение на специфичната документация, необходима при провеждане на оценката за тип.“; 16) в подчаст Д първото изречение се заменя със следното: „Настоящата подчаст съдържа процедурите за признаване на кредити от изпити съгласно точка 66.A.25, буква г).“; 17) в точка 66.Б.400 се добавя следната буква г): „г) Когато кандидатът се позовава на доклад за признаване на кредит от изпит, одобрен от друг компетентен орган, лицензиращият орган разглежда този доклад за признаване на кредит от изпит и се консултира с другия орган във връзка с използването на въпросния доклад.“; 18) в точка 66.Б.405, буква а), вторият абзац се заменя със следното: „В това сравнение се посочва дали е установено съответствие и се дават обосновките за всяка декларация, както и възможните условия или допълнителни съображения, или и двете.“; 19) Допълнение I се изменя, както следва: а) точка 2 се заменя със следното:
„2.
Модули Квалификацията по основни теми (предмети) за всяка категория или подкатегория в лиценза за техническо обслужване на въздухоплавателни средства трябва да бъде в съответствие със следната матрица, в която приложимите теми са отбелязани с „X“, докато „не се прилага“ означава, че тематичният модул не се прилага и не се изисква.